**ASOCIÁCIA ZAMESTNÁVATEĽSKÝCH ZVÄZOV A ZDRUŽENÍ** **SR**

Nevädzová 5, 821 01 Bratislava, Slovenská republika

Tel. : 02 / 44 258 295, 02 / 44 258 528; Fax : 02 / 44 258 530

[www.azzz.sk](http://www.azzz.sk); sekretariat@azzz.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V Bratislave, 21.04.2016

**Tlačová správa**

Na svojom včerajšom riadnom výročnom zasadnutí zvolilo Valné zhromaždenie [Asociácie zamestnávateľských zväzov a združení Slovenskej republiky](http://www.azzz.sk/) (AZZZ SR) svojich čelných predstaviteľov a členov do orgánov AZZZ SR na nasledujúce trojročné funkčné obdobie.

Za prezidenta AZZZ SR bol aj pre ďalšie funkčné obdobie zvolený pán Tomáš Malatinský, prezident Slovenského plynárenského a naftového zväzu.

Funkciu prvého viceprezidenta AZZZ SR bude naďalej zastávať pán Roman Karlubík, prezident Zväzu chemického a farmaceutického priemyslu SR, ktorý bude aj lídrom predstaviteľov AZZZ SR v oblasti vrcholového sociálneho dialógu - na rokovaniach Hospodárskej a sociálnej rady Slovenskej republiky.

Viceprezidentmi AZZZ SR ostávajú páni Rastislav Machunka zo Zväzu výrobcov liehu a liehovín Slovenska, Ján Žačko z Únie dopravy, pôšt a telekomunikácií SR, Miroslav Stejskal zo Zväzu zamestnávateľov energetiky SR, a  Miloslav Čurilla zo Zväzu celulózo-papierenského priemyslu SR.

Funkciu predsedu Dozornej rady AZZZ SR bude aj v nasledujúcom funkčnom období zastávať pán Víťazoslav Moric z Únie dopravy, pôšt a telekomunikácií SR.

Zoznam všetkých zvolených členov Prezídia AZZZ SR za jednotlivé členské subjekty a zvolených členov Dozornej rady AZZZ SR prikladáme k tlačovej správe.

S úctou

**Asociácia zamestnávateľských zväzov a združení SR (AZZZ SR)**

**Miriam Špániková**

Tlačová hovorkyňa

Nevädzová 5

821 01 Bratislava

tel.: +421/2/44 258 528, +421/2/44 258 295
mob.: +421/908 688 068
e-mail: spanikova@azzz.sk